রোজ ব্রেকফাস্টে ওটস খান! দেখুন কী কী পরিবর্তন আসবে?

ওয়েব ডেস্ক: রোজ ব্রেকফাস্টে ওটস অনেকেই খান। কিন্তু জানেন কি একমাস টানা এই অভ্যাস ধরে রাখলে শরীরে একাধিক পরিবর্তন আসতে পারে। ওটসে থাকা ফাইবার, স্লো কার্ব এবং উদ্ভিজ পুষ্টিগত পদার্থ শরীরকে ভিতর থেকে ভালো রাখতে সাহায্য করে। ওটস খেলে কী কী সমস্যা এড়িয়ে চলতে পারবেন জেনে নিন….

পেট ফুলে যাওয়া কিংবা গ্যাসের সমস্যা থাকলে ওটস খাওয়া লাভজনক। এতে থাকা ফাইবার গাট হেলথ এবং হজম প্রক্রিয়াকে আরও উন্নত করে তোলে। এতে পেট হাল্কা থাকে এবং গ্যাস বা অ্যাসিডিটির সমস্যা দূর হয়।

চিনিযুক্ত কোনও খাবার ব্রেকফাস্টে খাওয়ার বদলে যদি ওটস খান তবে হজম প্রক্রিয়া ধীর গতিতে হয়। এতে শরীরে এনার্জি দীর্ঘ সময় পর্যন্ত বজায় থাকে। এতে ব্লাড সুগার নিয়ন্ত্রণে থাকে। দিনভর ফোকাসড থাকতে পারেন। শরীর সক্রিয় থাকে এবং কাজকর্মে ফুর্তি আসে।

ওটসে থাকা বীটা-গ্লুকেন শরীরে থাকা ব্যাড কোলেস্টেরল কম করতে সাহায্য করে। হার্ট সুস্থ রাখতেও সহায়ক হয়। অনেক ধরনের গবেষণায় দেখা গিয়েছে, যারা নিয়মিত ওটস খান তাদের হার্টের রোগের ঝুঁকি কম থাকে।

আরও পড়ুন:  দিনে অতিরিক্ত পরিমাণে চা পান করেন? দেখুন এই রোগের সম্মুখীন হচ্ছেন না তো!

তবে কতটা পরিমান খাবেন জানেন কী!

লাগাতার ৩০ দিন ব্রেকফাস্টে ওটস খেলে শরীরে একাধিক ইতিবাচক বদল আসে। তবে অবশ্যই খেয়াল রাখতে হবে পরিমাণ। অতিরিক্ত ওটস রোজ রোজ খাওয়া সঠিক নয় বলেই জানাচ্ছেন বিশেষজ্ঞরা। আধ কাপ শুকনো ওটস ব্রেকফাস্টের জন্য যথেষ্ট। যা সেদ্ধ করার পর প্রায় ১ কাপ ওটমিল হিসেবে তৈরি হয়ে যায়।